  Виталий Пронин Виктория Волкова5-тӥ толсуре Ханты-Мансийской автономной округысь Нарьян-Мар карын ортчоз «Печоряночка» конкурс. Туэ со 6-тӥзэ радъяське.Берло ӵошатсконысь, 2013-тӥ арын, Нарьян-Марысь вормонэн бертӥз Кукмор ёросысь удмурт Олеся Полатова. Туэ но со «Печоряночка» конкурсэ дасяськонэз ас вылаз басьтӥз -  Балтаси ёросысь Чабъя черкогуртын вордӥськем Виктория Волковалы юрттӥське. Али Вика Удмурт кун университетысь Удмурт кылосбуръя, финно-угроведениея но журналистикая институтын дышетске. Пыриське Mademoiselle Oudmourte модая агентстволэн ужаз. Учкымон модали. Конкурсын Вика возьматоз шошма удмуртъёслэсь сюанзэс, удмурт такъялэсь аспќртэмлыкъёссэ, балтаси пал удмурт сям-йылолъёсты но вералоз аслаз выжыез сярысь.Викалы конкурсын 9 нылашъёсын вожвылъяськоно луоз. Соос пӧртэм культураез адӟытозы: пор, коми-ижем, ненец, печора, ӟуч.Озьы ик «Печоряночкаез» быръён вотэсын но мынэ. Вика Волкова понна куарадэс сётыны быгатоды, chumoteka.ru сайтэ пырыса.Dart Туспуктэм: vk.com Теги: Егитъёс конкурс Россиын Чеберай  